Sigvaldi Thordarson

Sigvaldi Thordarson (f. 27. desember 1911, d. 16. apríl 1964) var afkastamikill arkitekt og eftir hann standa margar þekktar byggingar, einbýlishús, fjölbýli af ýmsum gerðum, skólar, hótel og virkjanir. Byggingar hans einkennast af sterkum litum, oft gulum og bláum með hvítu sem nú eru oft kallaðir Sigvaldalitir.

Sigvaldi sat í stjórn Arkitektafélags Íslands. Hann tók einnig þátt í fjölda samkeppna með góðum árangri t.d. um nýtt Ráðhús Reykjavíkur (það hús var ekki byggt).

Sigvaldi er einn af þekktustu og virtustu arkitektum Íslands.

Fjölskylda 
Foreldrar Sigvalda voru Þórður Jónsson og Albína Jónsdóttir. Þau bjuggu á Ljósalandi í Vopnafirði.

Fyrri kona Sigvalda var Pálína Þórunn Jónsdóttir (1913-1995) og áttu þau saman fjögur börn: Albínu Thordarson, Guðfinna Thordarson, Jón Örn Thordarson og Hallveig Thordarson.

Seinni kona Sigvalda var Kamma Axelsdóttir Nielsen (1923-1986) og áttu þau saman einn son, Sigvalda Thordarson.

Menntun 
Sigvaldi lauk prófi frá Iðnskólanum í Reykjavík 1933 og sveinsprófi í húsasmíði 1934.

Hann lauk frá Det tekniske Selskabs Skole í Kaupmannahöfn 1939.

Árið 1947 lauk hann prófi í húsagerðarlist frá Akademiet for de skønne Kunster í Kaupmannahöfn eftir að hafa þurft að gera hlé á námi sínu vegna seinni heimsstyrjaldarinnar.

Starfsferill 
Húsameistaraskrifstofa í Reykjavík ásamt Gísla Halldórssyni 1941-1945 og 1947.

Forstöðumaður teiknistofu Sambands íslenskra samvinnufélaga 1948-1951.

Rak eigin teiknistofu frá 1951-1964.

Húsgögn 
Sigvaldi hannaði oft fasta innanstokksmuni í húsum sínum, t.d. hillur, skrifborð og fleira í verslun Máls og menningar Laugavegi. Hann hannaði einnig borðstofusett sem samanstóð af skenk, stækkanlegu borði og stólum úr reyktri eik og tekki. Húsgögnin voru smíðuð af Helga Einarssyni húsgagnasmið og framleidd á verkstæði hans í Brautarholti 26. Borðstofusettið var meðal sýningargripa á sýningunni "Hlutirnir okkar" í Hönnunarsafni Íslands árið 2012.

Byggingar 

 Yfirlit yfir byggingar sem Sigvaldi teiknaði á sínum starfsferli. Listinn er ekki tæmandi.
Hreyfilshúsið - Reykjavík. Sjö hæða skrifstofuhúsnæði við gatnamót Fellsmúla og Grensásvegs.
 Hallveigarstaðir - Reykjavík
 Íþróttahús Háskóla Íslands - Reykjavík
 Grímsárvirkjun stöðvarhús og stífla 1955–1958
 Hús Bókabúðar Máls og menningar, Laugavegi - Reykjavík
 Fjölbýlishús Háaleitisbraut 26-30 - Reykjavík, byggt af Byggingarfélagi Reykjavíkur
Fjölbýlishús Háaleitisbraut 109-111 - Reykjavík
 Hlíðaskóli - Reykjavík
 Fjölbýlishús Hátún 8 - Reykjavík
Fjölbýlishús Hverfisgata 86 - Reykjavík
 Reiðhjallavirkjun
 Laxárvirkjun - Laxárstöð II, 1953
 Gljúfrasteinn Mosfellsdal sundlaug
 Bjarmastígur 10
 Einbýlishús Ægissíða 80 - Reykjavík, friðað að ytra byrði árið 1999
 Varmalandsskóli
 Bifröst
 Karfavogur 14-24 – reist 1960-1962
 Langholtsvegur 131 ásamt Gísla Halldórssyni, reist 1948
 Langholtsvegur 133 ásamt Gísla Halldórssyni, reist 1948
 Langholtsvegur 134 ásamt Gísla Halldórssyni, reist 1951
 Langholtsvegur 135 ásamt Gísla Halldórssyni, reist 1948
 Langholtsvegur 136 ásamt Gísla Halldórssyni, reist 1950
 Langholtsvegur 137 ásamt Gísla Halldórssyni, reist 1950
 Langholtsvegur 137 ásamt Gísla Halldórssyni, reist 1948
 Langholtsvegur 172 ásamt Gísla Halldórssyni, reist 1952
 Langholtsvegur 176 ásamt Gísla Halldórssyni, reist 1949
 Nökkvavogur 9 ásamt Gísla Halldórssyni, reist 1953
 Nökkvavogur 11 ásamt Gísla Halldórssyni, reist 1948
 Nökkvavogur 16, reist 1953
 Nökkvavogur 11 ásamt Gísla Halldórssyni, reist 1950
 Nökkvavogur 16, reist 1952
 Selvogsgrunn 23, reist 1956
 Hátún 37 ásamt Gísla Halldórssyni, reist 1946
 Miðtún 54 ásamt Gísla Halldórssyni, reist 1942
 Miðtún 70 ásamt Gísla Halldórssyni, reist 1943
 Miðtún 88 ásamt Gísla Halldórssyni, reist 1949
 Samtún 14 ásamt Gísla Halldórssyni, reist 1941
 Samtún 16 ásamt Gísla Halldórssyni, reist 1941
 Sunnutorg við Langholtsveg 70, reist 1959
Rafstöð Hafnarbyggð 16 - Vopnafirði
 Kirkjubraut 3 - Seltjarnarnesi, reist 1954.
 Melabraut 30 - Seltjarnarnesi, reist 1958.
 Fjölbýlishús við Skaftahlíð teiknað fyrir starfsmenn stjórnarráðsins árið 1955.
 Einbýlishús Vesturbrún 4 - Reykjavík
 Félagsheimilið Neskaupstað
 Sjúkrahúsið á Sauðárkróki
 Orlofsheimili ASÍ við Hveragerði

Heimildir 

Fólk fætt árið 1911
Fólk dáið árið 1964
Íslenskir arkitektar
Byggingarlist